b'\n_START_ARTICLE_\nRoman za \xc5\xbeenske\n_START_SECTION_\nVsebina\n_START_PARAGRAPH_\nRoman za \xc5\xbeenske je zabavna zgodba o iskanju\xc2\xa0\xc2\xbbprinca na belem konju\xc2\xab, ki se odvija v Pragi med letoma 1999 in 2000. Pripovedovalka zgodbe je simpati\xc4\x8dna dvaindvajsetletna Laura, mlada urednica Zaupnih pisem v \xc5\xbeenski reviji, ki nam pripoveduje o svojem ljubezenskem \xc5\xbeivljenju. Laura na vlaku podzemne \xc5\xbeeleznice odkrije ljubezenska pisma neznanca in presene\xc4\x8dena ugotovi, da so pisma namenjena prav njej. Ustvaril jih je njen nekdanji partner Oliver. Ko se ponovno zbli\xc5\xbeata, se morata soo\xc4\x8diti s \xc5\xa1tevilnimi te\xc5\xbeavami, od Laurinih o\xc4\x8ditkov o Oliverjevem prekomernem pijan\xc4\x8devanju do njegovega prepri\xc4\x8danja, da Laura res ne potrebuje toliko lepotilnih izdelkov. Toda za najve\xc4\x8dje presene\xc4\x8denje poskrbi Laurina mama, ki je prepri\xc4\x8dana, da je nekdaj imela z Oliverjem romanti\xc4\x8dno razmerje.\n_START_SECTION_\nFilm\n_START_PARAGRAPH_\nPo romanu je bila leta 2005 posneta romanti\xc4\x8dna komedija z naslovom Film za \xc5\xbeenske. Roman je v scenarij predelal pisatelj sam, film je zre\xc5\xbeiral Filip Ren\xc4\x8d, glavni vlogi sta odigrala Zuzana Kanoczova in Marek Vasut. Scenarij se dosledno dr\xc5\xbei romaneskne predloge.'